
        ИЗВЕШТАЈ ЗА САМОЕВАЛУАЦИЈА 2024-2026

Период:                                                           2024-2026 година

Вид на училиштето:                                      Основно општинско училиште

Основач на училиштето:                             Општина Свети Николе

Наставен јазик:                                              Македонски јазик

Директор на училиштето:                            Сузана Дерменџиева
Адреса на училиштето:                               ул: „Цветан Димов“ бр.: 57

Телефон:                                                        032/443-158

e-mail:                                                              ougocedelcev@yahoo.com

ИЗВЕШТАЈ
од самоевалуација на ООУ „Гоце Делчев“  период 2024-2026 година

        Врз основа на Законот за основното образование („Службен весник на РСМ“ 161/19, 229/20, 3/25, 74/25 и 250/25година) Општинското основно училиште  „Гоце Делчев“  изврши самоевалуација на работата на училиштето за период од 2024-2026 година. 
За таа цел, на предлог на директорот на училиштето, Училишниот одбор на својата седница одржана на ден 14.05.2026 година формираше комисија за спроведување на самоевалуацијата во следниот состав:
Елеонора Арсевска – наставник ментор

Зорица Ефремова – стручен соработник - педагог 

Ивана Јордановска – предметен наставник 

Татјана Сетинова –Трајчева – одделенски наставник 

Ристе Панов – член на Совет на родители

Самоевалуацијата беше спроведена во периодот 15.05–30.06.2026 година. За нејзино успешно спроведување, Комисијата обезбеди активно учество на целиот воспитно-образовен кадар во процесот, со тоа што беа формирани 4 тима за 4 клучни подрачја во чии рамки се вршеше самоевалуацијата, односно:
	Подрачје
	Членови на тимот

	1. Планирање, настава и учење
	Лилјана Ристовска - координатор

Елеонора Арсевска

Марија Димова

Василка Николова

Слаѓана Лазарова

Слаѓана Спасова

Зорица Ефремова

Ивана Стојановска

Милка Герасимова

  Анета Колева

	2. Постигања на учениците
	Весна Јосифова - координатор

Златко Златев

Дејана Пантазиева

Дијана Тосева

Олгица Стојкова

Венцо Димчев

Марија З. Стојчева

Даниела Манева

  Викторија Димчева

	3. Училишна клима и односи во училиштето
	Елена Иванова - координатор

Ивана Јордановска

Ирена Кировска-Богатинова

Драгана Монева

Татјана Сетинова-Трајчева

Емилија Смилкова

Валентина Ѓорѓиева

Јорданчо Трендафилов

Тина Панева

  Кристина Јовева

	4. Управување и раководење
	Билјана Мишева - координатор

Валентина З. Ѓоршиева

Катерина Манева

Доцка Златева

Фросина Ѓорѓиева

Гордана Панева

 Силвана Доневска

 Адријана Блажева


Тимовите спроведоа анкети, интервјуа, извршија увид во потребната документација и изворите, врз основа на што ги обезбедија сите потребни податоци и материјали, според кои дадоа описи на постигнатоста на индикаторите во рамките на своето подрачје. Секој тим за своето подрачје направи опис/резиме на подрачјето, ги издвои силните и слабите страни и предложи приоритети, врз основа на кои понатаму ќе се темели изготвувањето/реализацијата на Развојната програма на училиштето.

По завршената работа, секој тим ја достави целосната документација од самоевалуацијата до Комисијата, која повторно ги разгледа сите документи и ги оформи во една целина.

1. Подрачје: Планирање, настава и учење 
	Опис/резиме на подрачјето

    Планирањето на наставата ги вклучува сите потребни елементи за подготовка за изведување на наставен час. Наставата се одвива редовно согласно распоредот па учениците ги имаат сите наставни часови. Најмалку еднаш во едно полугодие се следат планирањата на наставниците од страна на педагогот. Поголем дел од наставниците најмалку двапати во полугодие разменуваат искуства за планирањата во рамките на стручниот актив на одделенски наставници. Наставниците задачите и активностите ги приспособуваат на индивидуалните образовни потреби на учениците. Расположливите ресурси во училиштето се употребуваат на функционален начин. Примената на современи приоди во наставата како: искуствено учење, учење преку решавање проблеми, учење преку игра, учење преку истражување, примена на дигитални алатки и програми многу почесто се применува на поголем дел од часовите во настава. Скоро сите наставници се однесуваат со учениците на начин што промовира прифаќање, почитување, соработка и разбирање. Најголем број од учениците сметаат дека можат слободно да се изразат за време на часовите и честопати работат на начини кои подразбираат интеракција помеѓу нив. Учениците имаат услови да учат во мотивирачка, безбедна средина за учење.

    Училиштето обезбедува услови за учество на ученикот со посебни образовни потреби во воннаставни активности согласно неговите интереси и е обезбедена образовна асистенција. Има ученици кај кои се идентификува потребата од образовна асистенција и навремено е доставено барање за соодветна поддршка до надлежниот Ресурсен центар, но не е обезбедено. Наставниот кадар соработува со образовниот асистент во случаите кога го има со цел најдобар интерес на ученикот. Во училиштето има тим за меѓуетничка интеграција и се спроведуваат МИО активности со партнер училиштето. Најголем дел од анкетираните фокус групи и фокус групите со кои се спроведе дискусија (ученици, наставници, родители) го оценуваат училиштето како стимулативна, мотивирачка средина за учење.

     Учениците и родителите редовно се информираат за критериумите на оценување и оцената по секој предмет индивидуално од наставникот, но во училиштето недостасува јасно дефинирана политика  на оценување, воспоставен механизам и процедури за следење и унапредување на објективноста на оценувањето на учениците, согласно интерен правилник и кодекс на оценување  чија основна цел е да го поддржи учењето на секој ученик. Освен редовна настава на учениците им се нудат и воннаставни активности. Сите ученици се вклучени барем во една воннаставна активност. Училиштето нуди широк спектар на воннаставни активности кои нудат можности за личен, емоционален, културен развој на личноста на ученикот. Училиштето организира училишни натпревари за селекција на ученици за натпревари на повисоко ниво. Учениците, со помош и поддршка од училиштето и од наставниците, учествуваат на натпревари од различни области што се организираат на општинско, регионално, државно (од акредитирани здруженија на наставници) ниво, како и во други активности со натпреварувачки карактер.




	СИЛНИ СТРАНИ:


	СЛАБИ СТРАНИ:

	· Родителите редовно се информирани за постигањата на своите деца (не само на полугодие или крај на годината);

· Наставниците кон учениците се однесуваат со почитување;

· На часовите учениците имаaт можност да учат на различни начини (на пр. преку проекти, преку игра, преку истражување и сл.);
· Наставниците ги прилагодуваат задачите и активностите на индивидуалните потреби на детето;

· Наставниците ги поттикнуваат учениците да поставуваат прашања кога нешто не разбираат или сакаат да знаат повеќе;

· Наставниците ги пофалуваат учениците за вложениот труд;

· Наставниците ги пофалуваат учениците за постигнатите резултати;

· Родителите ги користат можностите да разговараат со наставниците за постигањата на детето;

· Наставниците однапред им објаснуваат на учениците што треба да знаат за секоја оценка;

· Наставниците користат различни начини за проверка на моите знаења (усна проверка, тестови, наставни листови и сл.);
· Наставниците им објаснуваат на учениците зошто добиле одредена оценка;

· Моето дете е вклучено во воннаставни активности, според сопствен интерес;

· Во рамки на стручните активи разменуваме искуства за планирањата на часовите, најмалку двапати во полугодието;

· Добивам поддршка од директорот и/или стручната служба при изготвување на планирање за мојот наставен предмет/и;

· Моето дете во училиштето има пристап до различни материјали за учење (на пр. енциклопедии, списанија, интернет, модели).

	· Вклучување на учениците во активности заедно со ученици од други култури (од моето или од друго училиште);

· Моето дете било вклучено во активност/и реализирана со ученици кои учат на различни јазици;

Овие слаби страни на училиштето се резултат на мал број на ученици од друга етничка припадност (3 ученици од турска националност). Начинот на којшто можат учениците да се вклучат во активности со ученици од други култури е партнер училиште во кое поголем дел од ученици се од друга култура (различна од онаа во нашето училиште). 

Во нашето училиште се учи само на македонски јазик така што активностите внатре во училиштето со ученици кои учат различни јазици е невозможна. За вклучување на ученици во активностите со ученици од други култури исто така е невозможна бидејќи во нашето училиште има само 3 ученици кои се од турска националност;

· Училиштето нуди избор на различни воннаставни активности (клубови, проекти и сл.);
· Оценувањето на сите ученици е праведно;

· На часовите учениците можат слободно да кажат што мислат;

· Наставниците ги поддржуваат и мотивираат учениците да учествуваат во различни проекти.




	Приоритети:

· Во иднина наставниците да им даваат поголема поддршка и да ги мотивираат учениците да се вклучуваат во различни проекти, но воедно да се воведат различни воннаставни активности (на пр. клубови, проекти, акции) па учениците да се вклучуваат доброволно и самоиницијативно.

· Наставниците треба да обрнат внимание во иднина оценувањето да биде праведно кон сите ученици, јавно и да се изработат критериуми на ниво на училиште и активи.

· Во иднина наставниците треба да ги охрабрат учениците да можат слободно да се изразат и да го искажат нивното мислење.


Подрачје 2. Постигања на учениците

	Опис/резиме на подрачјето 
        Училиштето прибира, користи и анализира податоци за постигнувањата на учениците според полот и јазикот на наставата по сите наставни предмети, за сите квалификациони периоди. Учеството и постигањата на воннаставните активности континуирано се следи и евидентира. Во период од учебната 2024/25 и во учебната 2025/26 година во нашето училиште нема спроведено екстерно тестирање. Наставниот кадар и стручните соработници немаат тешкотии во препознавање на ученици со посебни образовни потреби, но неопходно е дополнително професионално усовршување. Поддршката за учениците со тешкотии во учењето и со попреченост се обезбедува преку дополнителни часови и индивидуални консултации. Програмите и наставните методи треба повеќе да  се прилагодуваат според нивните индивидуални потреби, а нивниот развој да се следи систематски.            

   Училиштето има утврден систем за известување на родителите за напредокот на нивните деца и доследно го применува. Родителите/старателите добиваат информации за постигањата на учениците по секој квалификационен период. Родителите имаат можност да се запознаат со постигањата на своето дете преку е-дневникот кој уредно се води. Училиштето презема посебни мерки за редовно посетување на наставата од страна на ученици од ранливи категории. Училиштето ги реализира советувањата на родителите/старателите и учениците, за што води уредна документација, врши анализа на резултатите од советувањето и го следи подобрувањето на редовноста, успехот и однесувањето на учениците. Има разлики во ефектите од советувањата на родители/старатели не сите резултираат со подобрување на постигањата на учениците. Советувањата на учениците во најголем број придонесуваат за подобрување на редовноста и однесувањето. Наставниците треба дополнително да се ангажираат за користење на современи методи, техники и стратегии во наставата.


	СИЛНИ СТРАНИ:


	СЛАБИ СТРАНИ:

	· Училиштето ги следи постигањата на учениците при премин од одделенска во предметна настава и презема соодветни мерки и прави анализи;

· Обучен наставен кадар за применување на критериумите и стандардите во оценувањето;

· За секој ученик во училиштето се води портфолио и се има постојан увид за напредокот на учениците за преземање конкретни чекори за подобрување на постигањата и  успехот;

· Се води редовна евиденција за постигањата на учениците и се изготвуваат анализи и извештаи;

· Бројот на учениците кои го повторуваат одделението е минимален;

· Училиштето располага со податоци за постигање на учениците по етничка припадност, по пол, предмети и квалификациски периоди;

· Училиштето ја следи редовноста на учениците (според полот, етничката припадност), ги анализира причините за отсуство од наставата и на време презема конкретни активности со цел зголемување на редовноста;

· Родителите редовно и навремено добиваат информации за постигањата, редовноста на нивните деца;

· Тим за инклузивност е составен од 7 членови и тоа: психолог, дефектологот, еден наставник од предметна настава, еден наставник од одделенска настава, двајца родители и директорот на училиштето. Инклузивниот тим на училиштето има мандат од 3 учебни години;

· Исто така за секој ученик со ПОП е формиран инклузивен тим со мандат до завршување на ученикот и во него се вклучени сите наставници на ученикот, неговиот родител, педагогот, дефектологот и тие изработуваат ИОП за ученикот најдоцна до 30 септември во учебната година;

· Планот на Инклузивниот тим на училиштето се наоѓа во прилозите на Годишната програма;

· Во училиштето има дефектолог за работа со деца со пречки во развојот.
	· Потребна е поголема поддршка од стручната служба во наставниот процес и пружање помош на учениците со потешкотии и на учениците со посебни потреби/попреченост кога за тоа има потреба;

· Недостаток на материјални ресурси  за наставниците и просторни услови за работа со ученици со посебни образовни потреби (сензорна соба);

· Дел од учениците неоправдано отсуствуваат од редовната наставa и го зголемуваат бројот на неоправдани изостаноци на ниво на училиште;

· Соработката со родителите на учениците кои неоправдано отсуствуваат од редовната наставa се остварува многу тешко;

· На отворените денови и родителските средби не доаѓаат родителите на учениците со ниски постигнувања.




	Приотитети:

· Училиштето да продолжи со редовни обуки и професионален развој за наставниците, за да ги зајакнат своите компетенции во прилагодување на наставните програми, задачи и методи;

· Поголем број на едукативни работилници наменети за ученици според нивната возраст;
· Поголем број на едукативни работилници наменети за родители според возраста на нивните деца.



Подрачје 3: Училишна клима и односи во училиштето

	Опис/резиме на подрачјето 

         Во училиштето владее добра клима и тоа e препознатливо по високиот квалитет на работа и постигањата на учениците во различни области, како и остварување на визијата и мисијата на училиштето. Училиштето се грижи за здравјето и безбедноста на учениците, ги негува родовата сензитивност и мултикултурализмот, ја поддржува инклузивноста и ја зајакнува партиципацијата на учениците, родителите и заедницата во училишниот живот. Во училиштето постои усвоен Кодекс на однесување со поставени принципи и правила на однесување на сите структури во училиштето (раководен кадар, наставници, стручна служба, технички персонал, ученици и родители). Раководниот и наставен кадар  има важна улога во добрата атмосфера во училиштето. Односот на наставниците кон учениците се базира на почитување на личноста на ученикот, неговата индивидуалност и квалитети. За поведението и дисциплината во училиштето се грижат сите наставници и стручната служба на училиштето. Во училиштето е изработен Правилник со кој се пропишани педагошките мерки за однесувањето на учениците. Училиштето има демократски формиран ученички парламент кој учествува во разгледувањето на одлуки за прашања што се од непосреден интерес за учениците. Училиштето соработува со родителите на учениците низ разни форми: редовни родителски средби, индивидуални средби со родителите во приемните термини на наставниците како и во отворените денови и сл. На овие средби се разгледуваат прашања кои се врзани со училишниот живот на учениците: наставните програми, начинот на организација на работата во училиштето, успехот на учениците, активности и проекти кои ги реализираат учениците и сл.


	СИЛНИ СТРАНИ:


	СЛАБИ СТРАНИ:

	· Училиштето ги негува родовата сензитивност и мултикултурализмот, ја поддржува инклузивноста и ја зајакнува партиципацијата на учениците, родителите и заедницата во училишниот живот;

· Училиштето ги промовира еднаквоста и правичноста како темелни вредности во сите свои пишани документи и има развиено механизми со кои обезбедува нивно почитување во односите меѓу сите структури што учествуваат во училишниот живот;

· Учениците секогаш се стимулирани и поддржани од училиштето и наставниците да учествуваат на локални, државни и меѓународни натпревари и манифестации за што сведочат бројните освоени награди на учениците;

· Се води грижа за насочување на учениците за правилен избор на понатамошно образование - професионален развој на учениците;

· Постои соработка меѓу раководниот кадар, стручната служба, одделенските/класните раководители и родителите на учениците. Во таа насока педагошката служба редовно ја следи работата на наставниците и нивното залагање кон учениците;

· Наставниците покажуваат позитивни и мотивирачки ставови кон учењето и работата со учениците;

· Наставниците и учениците отворено разговараат, се прифаќаат, ценат и ја негуваат еднаквоста на секоја личност без разлика на етничката, верската, националната и друга припадност. На спроведената анкета, 81,9 % од родителите целосно се согласуваат дека нивното дете е почитувано од страна на родителите и 16,4 % од нив се согласуваат со оваа констатација;

· Родителите транспарентно се информирани за постигањата на учениците (на родителски или индивидуални средби или со пристап во е-дневникот), па може да се истакне дека меѓусебната соработка е на завидно ниво.
	· Дисциплината на учениците за време на одморите може да се подобри;

· Училиштето системски го следи почитувањето на Куќниот ред на училиштето и Кодексот на однесување на учениците и вработените, редовноста, дисциплината и поведението во текот на воспитно–образовниот процес;

· Во училиштето има добра соработка меѓу сите наставници, посебно оние кои предаваат сродни предмети.





	Приоритети:
· Подобрување на соработката со родителите за подобрување на дисциплината и моралното однесување;

· Проширување на системското следење на дисциплината и надвор од училницата (за време на одморите);
· Проширување на наставничката соработка од „тесно-стручна“ кон интердисциплинарна и училишна соработка;
· Организирање на „отворени денови за колеги“, каде наставник од еден актив ќе посетува час кај колега од сосем друг актив, со цел споделување на иновативни методи на поучување и менаџирање на однесувањето на учениците;

· Тимови за заедничко решавање проблеми: Формирање на мешани тимови (од различни предмети) кои ќе работат на специфични училишни предизвици, со што соработката ќе добие практична вредност за целото училиште.


Подрачје 4: Управување, раководење и креирање политики

	Опис/резиме на подрачјето

     Училишниот одбор е конституиран во согласност со законската регулатива и Статутот на училиштето. Во деловодникот за работа на УО е пропишано задолжително присуство на најмалку по еден од поединечните структури на УО (освен во случаи на најавено отсуство или неименувани претставници од основачот). Работата на УО е јасно дефинирана со Деловникот за работа. Училишниот одбор води записник за својата работа и во него се внесуваат сите важни елементи од седницата како и донесените одлуки и заклучоци. Записниците се усвојуваат на следната седница, а потоа се заведува во деловодникот. Усвоениот и заведен записник од седницата претставува правна основа за постапување како на училишниот одбор така и на директорот, стручните служби, наставниците и другиот персонал во училиштето. Финансиското работење на училиштето се контролира преку Училишниот одбор. Завршните сметки се разгледуваат на седниците на Училишниот одбор.

    Раководниот орган има изготвено своја Годишна програма за работа и Програма за професионален развој. Приоритетот во Годишната програма и програмата за професионален развој е обезбедување на средства за континуирано реализирање обуки и семинари за директорот, стручната служба, наставниците и административен кадар, со што се стекнуваат нови знаења и професионално се усовршуваат и надоградуваат. По извршените обуки да се реализираат дисеминации на другите наставници и следење на стекнатите знаења во реализација на наставата. Директорот има јасен план и распоред за максимално користење на расположливите средства и постојано набавува нови според потребите.

    Раководниот орган успешно соработува со сите субјекти и придонесува за развој на позитивна клима за работа, го помага професионалниот развој, создава услови за безбедност на учениците и ги вклучува вработените во давање предлози за поквалитетна настава. Сите просторни капацитети максимално се користат според потребите на наставниците за нивните училишни и воннаставни активности. Според целите од развојната програма во делот на инфраструктурните проекти приоритет дава на реконструкција на спортското игралиште во училишниот двор и изведба на амфитеатар во расадникот на училиштето.
    Наставниот  кадар  е  распределен на начин кој  обезбедува  соодветно и ефикасно искористување на наставните  ресурси, при што најголем дел од паралелките имаат помал број на ученици согласно нормативите и стандардите. Училиштето ги идентификува потребите за професионален развој и има изготвено програма. Директорот одредува тим кој ќе ја посети обуката и ќе изврши дисеминација на истата. Училиштето обезбедува финансиски средства за обуки, а доколку вработените сакаат дополнително да се едуцираат во некои подрачја понекогаш сами си ги финансираат обуките.
    Училиштето има политика и правилници во врска со обврските на сите субјекти (наставници, родители, ученици), дисциплината и  дисциплинските мерки, поведението, како и за насилничкото однесување. За политиката и работата на училиштето се информирани сите заинтересирани субјекти преку соопштенија на огласна табла, на наставнички совети, родителските средби на соостаноците на Училишниот одбор, на часот на одд. раководител и раководителот на паралелката. Директорот континуирано ги подобрува политиките во училиштето за намалување на насилство, недискриминација, еднаков пристап до квалитетно образование за сите. Соработува со средни училишта од општината и пошироко се користи за правилно насочување на учениците при изборот на идното занимање.


	СИЛНИ СТРАНИ:


	СЛАБИ СТРАНИ:

	· Директорот ги информира сите чинители кои активности ги планира училиштето за следниот период;

· Библиотеката/медијатеката е место каде може да се чита и учи во пријатна атмосфера и е достапна за сите;

· Училиштето ги поттикнува родителите активно да се вклучат во различните активности во училиштето;

· Наставниците стручно се усовршуваат според своите потреби и се поттикнати од училиштето за стручно усовршување;

· Директорот и стручните соработници следат најмалку два наставни часа во текот на едно полугодие и за тоа наставниците добиваат конструктивна повратна информација;

· Училиштето поддржува и оддава признанија за квалитетно работење на наставниците.
	· Родителите помалку се запознаени како се троши училишниот буџет (спроведено е дополнително интервју со родителите членови на Совет на родители во кое се изјаснија дека се запознаени со трошењето на буџетот на училиштето и тие информации ги споделуваат со сите заинтересирани родители).

· Училиштето не обезбедува во доволен број потрошен материјал за реализација на наставата (материјали за печатење на тестови и наставни листови).



	Идни активности:

· Родителите, преку членовите на родителите во Училишниот одбор и Советот на родители, да се  запознаваат со трошење на училишниот буџет;

· Училиштето да обезбеди повеќе потрошен материјал за реализација на наставата (материјали за печатење на тестови и наставни листови).


Предлог-мерки за подобрување на квалитетот на работата на училиштето

1. Подрачје: Планирање, настава и учење

 Цел: Поттикнување на самоиницијативноста кај учениците, слободата на говорот и нивно квалитетно едуцирање надвор од редовната настава.

· Мерка 1.1 (Формирање „Клубови по интерес“): На почетокот на годината да се спроведе анкета меѓу учениците за нивните интереси и врз основа на тоа да се формираат воннаставни клубови (на пр. еколошки, дебатен, дигитален, хуманитарен) каде учеството ќе биде исклучиво доброволно.

· Мерка 1.2 (Креирање „Кутија за идеи и мислења“ и отворени дебати): Поставување кутии за предлози, како и организирање редовни трибини меѓу раководството, стручната служба и Ученичкиот парламент, каде учениците ќе можат слободно, без страв од критика, да го искажат своето мислење за училишниот живот.

· Мерка 1.3 (Тематски работилници според возраст): Изработка на календар на едукативни работилници за учениците кои ќе покриваат клучни теми: врсничко насилство и сајбер-безбедност за помладите, како и ментално здравје, емоционална интелигенција и кариерно насочување за постарите ученици.

2. Подрачје: Постигања на учениците
Цел: Обезбедување на транспарентен процес на вреднување на знаењето и соодветни услови за работа на наставниците.

· Мерка 2.1 (Усогласување и објавување на критериумите за оценување): Стручните активи да изработат прецизни, пишани критериуми за оценување за секој наставен предмет. Овие критериуми да им бидат јавно презентирани на учениците на почетокот на секоја тема/класификационен период и да се објават на веб-страницата на училиштето.

· Мерка 2.2 (Обуки за инклузивна и диференцирана настава): Организирање на интерни и екстерни обуки за наставниците со фокус на модификација на наставните програми и прилагодување на методите за ученици со потешкотии во учењето, како и за талентирани ученици.

3. Подрачје: Училишна клима и односи во училиштето

Цел: Зајакнување на компетенциите на наставниците и разбивање на „тесно-стручната“ изолираност преку хоризонтално учење.

· Мерка 3.1 (Програма за „Отворени денови за колеги“): Воведување задолжителен распоред за меѓусебни хоспитации (посетување часови). Наставник по јазик да посети час по математика или природни науки, со цел да се согледаат различни стилови на контрола на дисциплината и мотивација на учениците.

· Мерка 3.2 (Формирање мултидисциплинарни тимови за предизвици): Формирање мешани тимови (наставници од различни предмети + стручна служба) кои ќе имаат задача да решаваат конкретни училишни проблеми (на пр. Тим за спречување на неоправдани изостаноци, Тим за уредување на просторот итн.).

· Мерка 3.3 (Проширен мониторинг за време на одморите): Изработка на нов Протокол за дежурство во кој наставниците ќе бидат распоредени во тимови на критичните точки (соблекувална, двор, ходници и тоалети) за време на сите одмори, со цел рано детектирање на недисциплина или конфликти.

· Мерка 3.4 (Заеднички пакт со родителите за морал и дисциплина): Организирање родителски средби на кои точно се дефинираат моралните норми, обврските на родителот во однос на однесувањето на детето и санкциите при прекршување на Куќниот ред.

· Мерка 3.5 (Училишна академија за родители): Реализација на едукативни работилници за родители прилагодени на возраста на нивните деца (на пр. за родители на првачиња: „Адаптација во училишна средина“; за родители на тинејџери: „Како да комуницираме со адолесценти“ и „Превенција од пороци“).

4. Подрачје: Управување, раководење и креирање политики

Цел: Обезбедување сигурна средина преку превенција и зајакнат мониторинг надвор од училницата и градење доверба преку едукација на родителите и финансиска отвореност на училиштето.

· Мерка 4.1 (Финансиска транспарентност): Врз основа на резултатите од анкетите со родители, училиштето ќе работи на унапредување на информирањето и транспарентноста во работењето, преку навремено информирање на заинтересираните страни за прашања од значење за работата на училиштето, согласно законските надлежности.рз основа на резултатите од анкетите со родители, училиштето ќе работи на унапредување на информирањето и транспарентноста во работењето, преку навремено информирање на заинтересираните страни за прашања од значење за работата на училиштето, согласно законските надлежности.“ 
· Мерка 4.2 (Оптимизација на ресурсите за настава): Училиштето да направи ревизија на материјалните трошоци и во финансискиот план да даде приоритет на набавката на потрошен материјал (хартија, тонери, наставни ливчиња), со цел секој наставник да има непречени услови за диференцирано тестирање и вежбање.

Препорака за имплементација: Се препорачува за секоја од овие мерки во Годишната програма да се одредат одговорни носители (наставници, стручна служба, директор) и временски рок за реализација за да се осигура нивната практична примена.

Комисија за спроведување на СЕУ 2026 година:
1. Елеонора Арсевска – наставник ментор

2. Зорица Ефремова – стручен соработник - педагог 

3. Ивана Јордановска – предметен наставник 

4. Татјана Сетинова-Трајчева – одделенски наставник 

5. Ристе Панов – член на Совет на родители


Директор:
                                                                                                                             ___________________

                                                                                                                              Сузана Дерменџиева


